《凤凰台上忆吹箫 玉扇吟题词，笛楼从叔命赋》
清代·赵我佩

钿委金蝉，钗分紫燕，广寒月缺谁修。奈吹箫人杳，凤去秦楼。

惆谁遗珍宛在，湘奁启、片玉空留。还知否，万梅花下，笛韵歌喉。

鸳帱。定情扇小，记障面初逢，袖底香柔。甚蕖荷娟好，偏折双头。

愁煞江天易暮，魂断处、暗雨伤秋。幽怀冷，海棠谢了，泪债难酬。

作者简介：赵我佩，字君兰，仁和人，赵庆熺女，□砺轩室。